குதிரை (சதுரங்கம்)

குதிரை (Knight) என்பது சதுரங்கத்தில் ஒரு காய் ஆகும்.[ சதுரங்கக் காய்கள் ] இக்காயானது குதிரையினது தலையினதும் கழுத்தினதும் வடிவமைப்பைக் கொண்டது. போட்டியின் ஆரம்பத்தில் ஒவ்வொரு போட்டியாளரும் இரண்டு குதிரைகள் வீதம் கொண்டிருப்பர்.சதுரங்கக் காய்களின் பட்டியல் சதுரங்கத்தின் ஆரம்பத்தில் வெள்ளைக் குதிரைகள் b1, g1 ஆகிய கட்டங்களிலும் கறுப்புக் குதிரைகள் b8, g8 ஆகிய கட்டங்களிலும் வைக்கப்பட்டிருக்கும்.

 நகர்வு 

சதுரங்கக் காய்களுள் குதிரையின் நகர்வானது வேறுபாடு மிக்கது. குதிரையானது இரண்டு கட்டங்கள் கிடையாக நகர்ந்து ஒரு கட்டம் செங்குத்தாக நகரும். அல்லது இரண்டு கட்டங்கள் செங்குத்தாக நகர்ந்து ஒரு கட்டம் கிடையாக நகரும்.[ குதிரை ] இந்த நகர்வு டகரத்தை (ஆங்கிலத்தில் பேரெழுத்து L) ஒத்தது.[ காய்கள் & நகர்வு-அமைச்சர், குதிரை ] குதிரை மட்டுமே ஏனைய காய்களைப் பாய்ந்து கடக்கக்கூடியது.[ குதிரையின் நகர்வு ]

குதிரையின் நகர்வுக் கோலத்தின் காரணமாக, குதிரையானது கவையொன்றை மேற்கொள்வதற்கு மிகவும் பொருத்தமானது.

வலப்பக்கமுள்ள படத்தில் சதுரங்கப் பலகையில் f5இல் உள்ள குதிரையொன்று ஏனைய கட்டங்களைச் சென்றடைவதற்குத் தேவையான நகர்வுகளின் எண்ணிக்கை காட்டப்பட்டுள்ளது. 

 பெறுமானம் 
குதிரையானது ஏறத்தாழ அமைச்சரின் வலிமையையும் பெறுமானத்தையும் உடையது. அமைச்சரானது நீண்ட வீச்சைக் கொண்டிருந்தாலும் சதுரங்கப் பலகையின் அரைப் பகுதிக்கு மட்டுப்படுத்தப்பட்டது. ஆனால், குதிரையானது ஏனைய காய்களைக் கடந்து செல்லக்கூடியது. மூடிய நிலையிலுள்ள ஆட்டத்தின்போது குதிரை மிகவும் பயன் மிக்கதாய் அமையும்.

 குறியீடு 
இயற்கணிதக் குறியீட்டு முறையில் குதிரைக்கு N எனுங்குறியீடு (K என்பது அரசனைக் குறிப்பதால்) வழங்கப்படுகிறது.

 ஒருங்குறி 
ஒருங்குறியில் குதிரைக்கு இரண்டு குறியீடுகள் உள்ளன.

♘ U+2658-வெள்ளைக் குதிரைU+2658: வெள்ளைச் சதுரங்கக் குதிரை 

♞ U+265E-கறுப்புக் குதிரைஒருங்குறி வரியுரு 'கறுப்புச் சதுரங்கக் குதிரை (U+265E)' 

 இதையும் பார்க்க 
 சதுரங்க விதிமுறைகள்

 மேற்கோள்கள் 

பகுப்பு:சதுரங்க காய்கள்
பகுப்பு:குதிரைகள்